KOMISSION PÄÄTÖS,

tehty 18 päivänä joulukuuta 1996,

poikkeuksien myöntämisestä neuvoston asetuksen (ETY) N:o 3763/91 21 artiklan 3 kohdan 2 alakohdan b alakohdan (Poseidom) ja komission päätöksen 94/173/EY 1 artiklan 2 kohdan (valintaperusteet) mukaisesti Ranskan merentakaisia departementteja koskevien yhtenäisten ohjelma-asiakirjojen hyväksi (Ainoastaan ranskankielinen teksti on todistusvoimainen) (97/37/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi 16 päivänä joulukuuta 1991 annetun neuvoston asetuksen (ETY) N:o 3763/91 (1), sellaisena kuin se on viimeksi muutettuna asetuksella (EY) N:o 2598/95 (2), ja erityisesti sen 21 artiklan 3 kohdan 2 alakohdan b alakohdan,

ottaa huomioon maataloustuotteiden jalostamisen ja kaupan pitämisen edellytysten parantamisesta 29 päivänä maaliskuuta 1990 annetun neuvoston asetuksen (ETY) N:o 866/90 (3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 8 artiklan,

sekä katsoo, että

komission päätöksen 94/173/EY (4) 1 artiklan 2 kohdassa määrätään, että maa- ja metsätaloustuotteiden jalostamisen ja kaupan pitämisen edellytysten parantamista koskevien investointien yhteydessä sovellettaviin valintaperusteisiin voidaan tehdä erityisiä poikkeuksia, joista on päätettävä toimeenpantaessa neuvoston hyväksymiä erityisiä toimia hyvin syrjäisten alueiden hyväksi,

komissio hyväksyi 29 päivänä heinäkuuta 1994 tehdyillä päätöksillä 94/631/EY, 94/632/EY, 94/633/EY ja 94/634/EY (5) yhteisön rakenteellisia toimenpiteitä Ranskan tavoitteen 1 kohdealueisiin kuuluvilla Guadeloupen, Guyanan, Martiniquen ja Réunionin alueilla koskevat yhtenäiset ohjelma-asiakirjat,

näissä yhtenäisissä ohjelma-asiakirjoissa määrätään toimenpiteestä, jonka tarkoituksena on tavoitteen 5 a mukaisen yhteisen toiminnan toteuttaminen maataloustuotteiden jalostamisen ja kaupan pitämisen edellytysten parantamiseksi asetuksen (ETY) N:o 866/90 mukaisesti,

Ranskan viranomaiset esittivät komissiolle 14 päivänä huhtikuuta 1995 ja 6 päivänä syyskuuta 1996 poikkeamista asetuksen (ETY) N:o 866/90 13 artiklan toisen luetelmakohdan säännöksistä ja komission päätöksen 94/173/EY liitteessä olevista määräyksistä koskevan pyynnön, joka viimeksi mainitun osalta koskee vilja-alalla varastointiin ja rehuihin liittyviä investointeja, öljy- ja valkuaiskasvialalla rehuihin liittyviä investointeja ja muna- ja siipikarja-alalla munien pakkaamisen ja broilereiden teurastamiseen liittyviä investointeja,

Ranskan viranomaisten pyytämät erityiset poikkeukset asetuksen (ETY) N:o 866/90 13 artiklan toisen luetelmakohdan määräyksistä sekä päätöksessä 94/173/EY määrätyistä valintaperusteista ovat perusteltuja, ottaen huomioon merentakaisten departementtien erityiset tarpeet ja asetuksessa (ETY) N:o 3763/91 säädettyjen toimenpiteiden yhteydessä tunnustettu tarve kehittää kyseisten alueiden maataloustuotteiden jalostamista ja pitämistä kaupan, ja

tässä päätöksessä määrätyt toimenpiteet ovat maatalouden rakenteita ja maaseudun kehittämistä käsittelevän komitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Hyväksytään poikkeamista asetuksesta (ETY) N:o 866/90 ja komission päätöksessä 94/173/EY vahvistetuista valintaperusteista koskevat, tämän asetuksen liitteessä luetellut pyynnöt, jotka on esitetty yhteisön rakenteellisia toimenpiteitä Guadeloupen, Guyanan, Martiniquen ja Réunionin alueilla koskevien yhtenäisten ohjelma-asiakirjojen mukaisesti.

2 artikla

Tämä päätös on osoitettu Ranskan tasavallalle.

Tehty Brysselissä 18 päivänä joulukuuta 1996.

Komission puolesta

Franz FISCHLER

Komission jäsen

(1) EYVL N:o L 356, 24.12.1991, s. 1

(2) EYVL N:o L 267, 9.11.1995, s. 1

(3) EYVL N:o L 91, 6.4.1990, s. 1

(4) EYVL N:o L 79, 23.3.1994, s. 29

(5) EYVL N:o L 250, 26.9.1994, s. 28, 32, 36 ja 40

LIITE

1. Asetus (ETY) N:o 866/90

- Asetuksen (ETY) N:o 866/90 13 artiklan toista luetelmakohtaa ei sovelleta, jos rahoitetun investoinnin tuloksena jalostetut ja/tai kaupan pidetyt tuotteet on tarkoitettu yksinomaan merentakaisten departementtien markkinoille.

- Tätä poikkeusta sovelletaan kaikissa merentakaisissa departementeissa.

2. Päätös 94/173/EY (valintaperusteet)

2.1 Vilja-ala ja öljy- ja valkuaiskasviala

- Investoinnit siiloihin sallitaan.

- Tuotantokapasiteetin 20 000 tonnin enimmäismäärää ei sovelleta rehuntuotantolaitoksiin.

- Tätä poikkeusta sovelletaan Réunionissa ja Martiniquessa.

2.2 Liha-alan ja siipikarjanlihan osalta

- Siipikarjan teurastuskapasiteetin alentamisvelvoitetta ei sovelleta siipikarjaan.

- Tätä poikkeusta sovelletaan Martiniquessa ja Guayanassa.

2.3 Muna-ala

- Munien pakkauskapasiteetin kasvattamista koskevaa kieltoa ei sovelleta.

- Tätä poikkeusta sovelletaan Martiniquessa ja Guayanassa.